تفرݣيعات د كازا د 2003
تفرݣيعات د كازا د 2003 هوما أحدات إرهابية طراو ف كازا، لمغريب، ف 16 ماي 2003، ؤ كيتّعتابرو أميـٰت هجمة إرهابية طرات ف تّاريخ د لمغريب. 45 واحد ماتو ف هاد لأحدات منهوم 33 ضحية ؤ 12 نتيحاريين ؤ كتر من 100 واحد تّجرح. نّتيحاريين أصلهوم من حي سيدي مومن ف كازا.

لهجمة نفّدوها 14 أعضاء من جماعة سّلفية لجهادية، شوية مورا 9 د لّيل، على شكل 5 د لهجمات مفرّقة على بلايص ديال ليهود ؤلا لبلدان لغربية، هوما كاسا دي إسپانيا، ؤطيل فرح، ريسطو طالياني مولاه يهودي، لقنصلية د بلجيكا، مقبارة ؤ مركز جتيماعي. جماعة لقاعدة تبنات لهجمة ف شخص زعيمها أبو مصعب الزرقاوي لي خطّط ليها، ب معاونة ديال كريم مجاطي لي تكلف ب تدريب لإرهابيين لي نفّدو تّفجيرات.

لفيلم يا خيل الله د نبيل عيوش لي خرج ف 2012 تأنسپيرا من هاد تفرݣيعات.

لأهداف 
 كاسا دي إسپانيا: ريسطو سپنيولي كيزوروه سيرتو رجال لأعمال ؤ دّيپلوماسيين. ماتو فيه 20 واحد ف لوقت لي كانو كيتعشّاو ؤ كيلعبو لبينݣو.
 ؤطيل فرح: تّقتلو فيه لكونسييرج ؤ سّيكيريتي لي كانو مݣارديين لباب د لوطيل. واحد من نّتيحاريين تشد تماك حيت ماقدش يفرݣع لقنابل ديالو.
 لقنصلية د بلجيكا: لهجمة على لقنصلية كيبان بلي تدارت ب لغالاط، حيت لهدف لحقيقي كان ف لغالب ريسطو طالياني سميتو "پوصيطانو"، مولاه يهودي فرانساوي من أصل مغريبي. ماتو جوج بوليسيين ف هاد لهجمة.
 لمقبرة ليهودية: نّتيحاري لي كان باغي يهجم على لمقبارة غلط ف لموضع، حيت تخالطات ليه واحد نّافورة معا نّافورة لي كاينة قدّام لمقبارة ليهودية. 3 د لمغاربا مسلمين ماتو ف هاد لهجمة.
 لمركز جّتيماعي ليهودي: لمركز كان مسدود نهار سّبت داكشي علاش وخا جوج نتيحاريين فرݣعو راسهوم تماك، ما مات تا حد.

نتايج

عيون لكلام 

تفرڭيعات
2003 ف لمغريب
الدار البيضا
مقالات فيها مصدر و 3000 بايت